text: नई दिल्ली: भोजपुरी सिनेमा (Bhojpuri Cinema) के जुबली स्टार दिनेश लाल यादव निरहुआ ने बॉलीवुड एक्ट्रेस से पंगा ले लिया है. वैसे तो निरहुआ (Nirahua) की जोड़ी आम्रपाली दुबे (Amrapali Dubey) के साथ सुपरहिट है, लेकिन यहां वह बॉलीवुड एक्ट्रेस के चक्कर में फंसते नजर आए. भोजपुरी सिनेमा के इस सुपरस्टार को बॉलीवुड की 'बागी' एक्ट्रेस श्रद्धा कपूर से करारा जवाब भी मिला है. जी हां, निरहुआ ने अपने इंस्टाग्राम पर एक वीडियो डाला है जिसमें वे बॉलीवुड एक्ट्रेस श्रद्धा कपूर के साथ नजर आ रहे हैं. हालांकि निरहुआ ने ऐप के जरिये टाइगर श्रॉफ वाला डायलॉग बोला है, जबकि श्रद्धा कपूर इस ऐप में बागी का डायलॉग बोल रही हैं. ये वीडियो खूब वायरल हो रहा है, और इसमें निरहुआ के अंदाज को काफी पसंद भी किया जा रहा है.